CELEX: 62012CN0345
Language: et
Date: 2012-07-19 00:00:00
Title: Kohtuasi C-345/12: 19. juulil 2012 esitatud hagi — Euroopa Komisjon versus Itaalia Vabariik

22.9.2012   
            
            
               ET
            
            
               Euroopa Liidu Teataja
            
            
               C 287/26
            
         19. juulil 2012 esitatud hagi — Euroopa Komisjon versus Itaalia Vabariik
   (Kohtuasi C-345/12)
   2012/C 287/50
   Kohtumenetluse keel: itaalia
   
      Pooled
   
   
      Hageja: Euroopa Komisjon (esindajad: E. Montaguti ja K. Herrmann)
   
      Kostja: Itaalia Vabariik
   
      Hageja nõuded
   
   
               —
            
            
               tuvastada, et kuna Itaalia Vabariik ei näinud ette energiatõhususe sertifikaadi andmise kohustust hoone müügi või rentimise korral vastavalt Euroopa Parlamendi ja nõukogu 16. detsembri 2002. aasta direktiivi 2002/91/EÜ ehitiste energiatõhususe kohta (1) artiklites 7 ja 10 sätestatud nõuetele ja tingimustele, siis on ta rikkunud kohustusi, mis tulenevad selle direktiivi artikli 7 lõigetest 1 ja 2 ning artiklist 10 koostoimes Euroopa Parlamendi ja nõukogu 19. mai 2010. aasta direktiivi 2010/31/EL hoonete energiatõhususe kohta (2) artikliga 29;
            
         
               —
            
            
               tuvastada, et kuna Itaalia Vabariik ei teatanud kõikidest artikli 9 ülevõtmise meetmetest, siis on ta rikkunud kohustusi, mis tulenevad sama direktiivi artikli 15 lõikest 1 koostoimes Euroopa Parlamendi ja nõukogu 19. mai 2010. aasta direktiivi 2010/31/EL hoonete energiatõhususe kohta artikliga 29;
            
         
               —
            
            
               mõista kohtukulud välja Itaalia Vabariigilt.
            
         
      Väited ja peamised argumendid
   
   Direktiivi 2002/91/EÜ ülevõtmise tähtaeg möödus 4. jaanuaril 2006. Selle direktiivi artiklite 7–9 ülevõtmise tähtaeg möödus 4. jaanuaril 2009 ning komisjon leiab, et direktiivi 2010/31/EL artikkel 28, mis lubab energiatõhususe sertifikaadi andmise kohustuse täitmist edasi lükata, ei hõlma sertifikaate, mis on juba väljastatud või tuleb väljastada osutatud direktiivi artikli 7 lõike 1 alusel.
   Käesolevas asjas hagi esitamise kuupäevaks ei olnud kostja kõiki direktiivi ülevõtmiseks vajalikke meetmeid veel vastu võtnud.
   
      (1)  EÜT L 1, lk 65; ELT eriväljaanne 12/02, lk 168.
   
      (2)  ELT L 153, lk 13.